CELEX: 62020CB0135
Language: da
Date: 2020-09-30 00:00:00
Title: Sag C-135/20: Domstolens kendelse (Ottende Afdeling) af 30. september 2020 — JS mod Câmara Municipal de Gondomar (anmodning om præjudiciel afgørelse fra Supremo Tribunal Administrativo — Portugal) (Anmodning om præjudiciel afgørelse – artikel 99 i Domstolens procesreglement – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – § 5 – tidsbegrænsede ansættelseskontrakter i den offentlige sektor – på hinanden følgende kontrakter – forbud mod ændring af tidsbegrænsede ansættelseskontrakter til en tidsubegrænset ansættelseskontrakt – lovlighed)

30.11.2020   
            
            
               DA
            
            
               Den Europæiske Unions Tidende
            
            
               C 414/20
            
         
      Domstolens kendelse (Ottende Afdeling) af 30. september 2020 — JS mod Câmara Municipal de Gondomar (anmodning om præjudiciel afgørelse fra Supremo Tribunal Administrativo — Portugal)
      (Sag C-135/20) (1)
      
      (Anmodning om præjudiciel afgørelse - artikel 99 i Domstolens procesreglement - direktiv 1999/70/EF - rammeaftalen vedrørende tidsbegrænset ansættelse, der er indgået af EFS, UNICE og CEEP - § 5 - tidsbegrænsede ansættelseskontrakter i den offentlige sektor - på hinanden følgende kontrakter - forbud mod ændring af tidsbegrænsede ansættelseskontrakter til en tidsubegrænset ansættelseskontrakt - lovlighed)
      (2020/C 414/25)
      Processprog: portugisisk
      
         Den forelæggende ret
      
      Supremo Tribunal Administrativo
      
         Parter i hovedsagen
      
      
         Sagsøger: JS
      
         Sagsøgt: Câmara Municipal de Gondomar
      
         Konklusion
      
      § 5 i rammeaftalen om tidsbegrænset ansættelse, indgået den 18. marts 1999, der er optaget som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en lovgivning i en medlemsstat, som i den offentlige sektor forbyder enhver ændring af på hinanden følgende tidsbegrænsede ansættelseskontrakter til en tidsubegrænset ansættelseskontrakt, for så vidt som denne lovgivning ikke, hvad angår den nævnte sektor, indeholder andre effektive foranstaltninger for at undgå og, i givet fald, sanktionere misbrug af på hinanden følgende tidsbegrænsede kontrakter.
      
         (1)  EUT C 209 af 22.6.2020.